Uno (karta oʻyini)
Uno (italyancha – "bir", UNO sifatida stilize qilingan) – qarta oʻyini; dastlab 1971-yilda Cincinnati yaqinidagi Reading shahrida sartarosh Merle Robbins tomonidan ishlab chiqilgan. 1992-yilda Mattel kompaniyasi oʻyin brendi va huquqlarini sotib oladi. Uno oʻyini koʻp jihatdan Germaniyaning anʼanaviy „mau-mau“ oʻyiniga asoslangan, ammo baʼzi qoʻshimcha kartalar toʻplami bilan farq qiladi. Oʻyinning minimum davomiyligi 10 daqiqadan boshlanib, kamida 2 ta oʻyinchi boʻlishi lozim. Bundan tashqari, oʻyinning Uno Kids va boshqa versiyalari mavjud.